**Ministru kabineta noteikumu projekta „Grozījumi Ministru kabineta 2013.gada 3.janvāra noteikumos Nr. 17 „Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ņemot vērā Pievienotās vērtības nodokļa likumā (turpmāk – PVN likums) veiktos grozījumus, ir izstrādāts Ministru kabineta noteikumu projekts „Grozījumi Ministru kabineta 2013.gada 3.janvāra noteikumos Nr.17 „Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”” (turpmāk – noteikumu projekts). Tāpat noteikumu projektā skaidrota atsevišķu PVN likuma normu piemērošanas kārtība. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar PVN likumā veiktajiem grozījumiem pārņemts Padomes 2008.gada 12.februāra direktīvas 2008/8/EK, ar ko groza Direktīvu 2006/112/EK attiecībā uz pakalpojumu sniegšanas vietu, (turpmāk – Direktīva 2008/8/EK) 5.panta regulējums attiecībā uz elektronisko sakaru, apraides un elektroniski sniegto pakalpojumu sniegšanas vietu, ja šos pakalpojumus sniedz personai, kura nav pievienotās vērtības nodokļa (turpmāk – PVN) maksātājs, un attiecībā uz īpašiem režīmiem PVN maksātājiem, kas neveic saimniecisko darbību attiecīgā dalībvalstī un sniedz minētos pakalpojumus personai, kura nav PVN maksātājs. PVN likuma 140.1 panta četrpadsmitajā daļā, ņemot vērā Direktīvas 2008/8/EK regulējumu, Ministru kabinetam dots deleģējums noteikt kārtību, kādā šie PVN maksātāji var reģistrēties PVN likuma 140.1 pantā minētā ārpussavienības režīma un savienības režīma izmantošanai un kārtību, kādā PVN maksātāju izslēdz no šiem režīmiem. Tādējādi saskaņā ar PVN likumā doto deleģējumu MK noteikumos ir jānosaka kārtība, kādā:1) PVN maksātājs ārpussavienības režīma vai savienības režīma izmantošanai iesniedz iesniegumu par reģistrāciju Valsts ieņēmumu dienesta elektronisko sakaru, apraides un elektroniski sniegto pakalpojumu sniedzēju reģistrā (turpmāk – ārpussavienības režīma un savienības režīma reģistrs), un iesniegumā norādāmo informāciju; 2) Valsts ieņēmumu dienests (turpmāk – VID) reģistrē PVN maksātāju kā elektronisko sakaru, apraides vai elektronisko sniegto pakalpojumu sniedzēju Eiropas Savienības teritorijā, un reģistrācijas termiņus; 3) izslēdz PVN maksātāju no ārpussavienības režīma un savienības režīma reģistra, un izslēgšanas termiņu.PVN likuma 106.panta ceturtā daļa nosaka, ka priekšnodokļa korekcija preču zudumu gadījumā jāveic, ja preču zudumu vērtība pārsniedz saskaņā ar uzņēmumu ienākuma nodokļa un iedzīvotāju ienākuma nodokļa normatīvajiem aktiem plānoto zudumu apjomu. Šobrīd normatīvi akti PVN jomā skaidri nenosaka, kurā PVN deklarācijā ir jāatspoguļo minēto priekšnodokļa korekciju. Tādējādi Ministru kabineta 2013.gada 3.janvāra noteikumos Nr.17 „Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” (turpmāk – MK noteikumi) jānosaka, kādā PVN deklarācijā norāda veikto priekšnodokļa korekciju preču zudumu gadījumā.Nepieciešams precizēt MK noteikumu 123. punktu, lai būtu vienota un skaidra pieeja iesnieguma veidlapas par reģistrāciju VID PVN maksātāju reģistrā (MK noteikumu 2. pielikums) aizpildīšanas kārtībā, ja PVN maksātājam -juridiskai personai-, ir pasludināts maksātnespējas process. Nepieciešams papildināt MK noteikumu 2. pielikumu, kas nosaka iesnieguma veidlapu reģistrācijai VID PVN maksātāju reģistrā, paredzot, ka jāveic atzīme iesniegumā, ja šis PVN maksātājs bija izslēgts no VID PVN maksātāju reģistra par PVN likuma 73. panta pirmās daļas 4., 5. vai 6. punktā minētajiem pārkāpumiem, kas izdarīti līdz maksātnespējas procesa pasludināšanai.Ņemot vērā PVN likumā veiktos grozījumus, nepieciešams papildināt MK noteikumu 2., 3. un 4. pielikumus, kas nosaka iesniegumu veidlapu reģistrācijai VID PVN maksātāju reģistrā, paredzot, ka PVN maksātājam ir iespēja izvēlēties lēmumu par reģistrāciju VID PVN maksātāju reģistrā saņemt, izmantojot VID Elektroniskās deklarēšanas sistēmu.Noteikumu projekta mērķis ir noteikt kārtību, kādā PVN maksātāju reģistrē ārpussavienības režīma un savienības režīma reģistrā un kārtību, kādā izslēdz PVN maksātāju no šā reģistra, kā arī nodrošināt vienotu izpratni par atsevišķu PVN likuma normu piemērošanu un novērst to dažādas interpretēšanas iespējas. Noteikumu projektā ir iekļautas šādas normas:Papildināts MK noteikumu pilnvarojums un noteikumu I nodaļa, paredzot, ka noteikumi nosaka kārtību, kādā PVN maksātājs iesniedz iesniegumu par reģistrāciju ārpussavienības režīma un savienības režīma reģistrā, un iesniegumā norādāmo informāciju, kārtību, kādā PVN maksātāju reģistrē šajā reģistrā un kārtību, kādā PVN maksātāju izslēdz no ārpussavienības režīma un savienības režīma reģistra.Papildināts MK noteikumu 123. punkts, nosakot, kā iesniegumu reģistrācijai VID PVN maksātāju reģistrā (MK noteikumu 2. pielikums) aizpilda PVN maksātājs - juridiska persona-, kuram ir pasludināts maksātnespējas process.MK noteikumi ir papildināti ar 163.1 punktu, kas nosaka, ka, ja preču zudumu vērtība pārsniedz saskaņā ar uzņēmumu ienākuma nodokļa un iedzīvotāju ienākuma nodokļa normatīvajiem aktiem plānoto zudumu apjomu, reģistrēts PVN maksātājs veic priekšnodokļa korekciju, iesniedzot PVN deklarāciju par kalendāra gada pēdējo taksācijas periodu.MK noteikumi ir papildināti ar XI1 nodaļu, nosakot kārtību, kādā PVN maksātāju reģistrē ārpussavienības režīma un savienības režīma reģistrā un vispārīgos gadījumus PVN maksātāja izslēgšanai no šā reģistra. Tiek noteikts, ka:ja, piemērojot PVN likuma 140.1 panta trešo daļu, PVN maksātājs, kas neveic saimniecisko darbību Eiropas Savienībā, un PVN maksātājs, kas neveic saimniecisko darbību patēriņa dalībvalstī, iesniedz VID iesniegumu, tad tajā ārpussavienības režīma izmantošanai norāda *Komisijas 2012.gada 13.septembra Īstenošanas regulas Nr.815/2012, ar ko nosaka sīki izstrādātus piemērošanas noteikumus Padomes Regulai (ES) Nr. 904/2010 attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas,* (turpmāk - Komisijas Īstenošanas Regula (ES) Nr. 815/2012) I pielikuma B slejas no 2. līdz 12.punktam minēto informāciju, kā arī norāda 17.punktā prasīto informāciju. Minētajā 17.punktā norāda informāciju, ja pakalpojumi pirmo reizi tiek sniegti, ņemot vērā  *Padomes 2012. gada 9. oktobra regulas (ES) Nr.967/2012, ar ko Īstenošanas regulu (ES) Nr. 282/2011 groza attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas*, (turpmāk – Padomes regula Nr.967/2012) 57. d panta otrajā rindkopā noteikto. Bez tam PVN maksātājs apliecina, ka PVN maksātājs PVN maksāšanas vajadzībām nav reģistrēts Eiropas Savienībā. Savukārt savienības režīma izmantošanai norāda Komisijas Īstenošanas Regulas (ES) Nr. 815/2012 I pielikuma C slejas no 3.punkta līdz 15.1.apakšpunktam minēto informāciju un norāda 17.punktā prasīto informāciju, ja pakalpojumi pirmo reizi tiek sniegti, ņemot vērā Padomes regulas Nr. 967/2012 57. d panta otrajā rindkopā noteikto, kā arī atzīmē 20.punktā minēto informāciju; VID piecu darbdienu laikā pēc iesnieguma saņemšanas izskata to un pieņem lēmumu par attiecīgā PVN maksātāja reģistrēšanu ārpussavienības režīma un savienības režīma reģistrā vai par atteikumu reģistrēt attiecīgo PVN maksātāju šajā reģistrā;VID lēmumu par PVN maksātāja reģistrēšanu ārpussavienības režīma un savienības režīma reģistrā, par atteikumu reģistrēt ārpussavienības režīma un savienības režīma reģistrā, kā arī par izslēgšanu no ārpussavienības režīma un savienības režīma reģistra ne vēlāk kā nākamajā dienā pēc lēmuma pieņemšanas paziņo to PVN maksātājam, nosūtot attiecīgo lēmumu uz reģistrācijas iesniegumā norādīto elektroniskā pasta adresi; PVN maksātājs, iesniedzot iesniegumu reģistrēšanai iekšzemē ārpussavienības režīma vai savienības režīma izmantošanai, piemēro attiecīgo režīmu ar Padomes regulas Nr. 967/201257. d pantā noteikto datumu; pastāvot konkrētiem apstākļiem VID pieņem lēmumu par atteikumu reģistrēt PVN maksātāju ārpussavienības režīma un savienības režīma reģistrā; iestājoties konkrētiem apstākļiem PVN maksātāju izslēdz no ārpussavienības režīma un savienības režīma reģistra;izslēgšana no ārpussavienības režīma un savienības režīma reģistra stājas spēkā Padomes regulas Nr. 967/201257.g un 58.pantā noteiktajā datumā.Tā kā PVN likuma 140.1 pants attiecībā uz regulējumu par PVN maksātāja izslēgšanu no ārpussavienības režīma un savienības režīma reģistra būs piemērojams ar 2015.gada 1.janvāri, noteikumu projekts papildināts ar punktu, nosakot, ka MK noteikumu 194.7, 194.8  un 194.9 punkts stājas spēkā 2015.gada 1.janvārī. Precizēta MK noteikumu 2. pielikumā iekļautā iesnieguma veidlapa reģistrācijai VID PVN maksātāju reģistrā. Minētā veidlapa tiek papildināta ar 4.1 punktu, paredzot atzīmes veikšanu, ja PVN maksātājs pasludināts maksātnespējas process. Tāpat iesniegumā būs jāatzīmē, ja persona iepriekš bija izslēgta no VID PVN maksātāju reģistra par PVN likuma 73. panta pirmās daļas 4., 5. vai 6. punktā minētajiem pārkāpumiem, kas izdarīti līdz maksātnespējas procesa pasludināšanai.Papildinātas MK noteikumu 2., 3. un 4. pielikumā iekļautās iesniegumu veidlapas reģistrācijai VID PVN maksātāju reģistrā. Minētajās veidlapās tiek paredzēta iespēja PVN maksātājam izdarīt atzīmi, ka lēmumu par tā reģistrāciju VID PVN maksātāju reģistrā viņš vēlas saņemt, izmantojot VID Elektroniskās deklarēšanas sistēmu.Saistībā ar to, ka PVN likumā ir pārņemts Direktīvas 2008/8/EK regulējums attiecībā uz elektronisko sakaru, apraides un elektroniski sniegto pakalpojumu, ja tos sniedz personai, kura nav PVN maksātājs, sniegšanas vietu, un īpašo režīmu piemērošanu elektronisko sakaru, apraides un elektroniski sniegtajiem pakalpojumiem, ja tos sniedz personai, kura nav PVN maksātājs, kā arī saistībā ar MK noteikumos veiktajiem grozījumiem ar 2015.gada 1.janvāri spēku zaudēs Ministru kabineta 2012.gada 18.decembra noteikumi Nr.897 „Kārtība, kādā aprēķināms un maksājams pievienotās vērtības nodoklis par elektroniski sniegtajiem pakalpojumiem Eiropas Savienības teritorijā” (turpmāk – MK noteikumi Nr. 897), kuros šobrīd iekļauts regulējums attiecībā uz elektronisko pakalpojumu sniegšanu Eiropas Savienības teritorijā, proti, attiecībā uz:1. kārtību, kādā trešās valsts vai trešās teritorijas PVN maksātājs iesniedz iesniegumu par reģistrāciju VID elektroniski sniegto pakalpojumu sniedzēju reģistrā, un iesnieguma veidlapas paraugu;
2. kārtību, kādā VID reģistrē trešās valsts vai trešās teritorijas PVN maksātāju kā elektroniski sniegto pakalpojumu sniedzēju Eiropas Savienības teritorijā, un reģistrācijas termiņus, kā arī kārtību, kādā trešās valsts vai trešās teritorijas PVN maksātāju izslēdz no reģistra;
3. kārtību, kādā trešās valsts vai trešās teritorijas PVN maksātājs, kurš iekšzemē ir reģistrēts elektroniski sniegto pakalpojumu sniegšanai Eiropas Savienības teritorijā, iesniedz VID elektroniski sniegto pakalpojumu deklarāciju un iemaksā valsts budžetā PVN summas par elektroniski sniegtajiem pakalpojumiem Eiropas Savienības teritorijā personai, kas nav PVN maksātājs, kā arī deklarācijas veidlapas paraugu, tās aizpildīšanas kārtību, deklarācijas iesniegšanas un PVN summu iemaksāšanas termiņus.
 |
| 3. | Projekta izstrādē iesaistītās institūcijas | VID |
| 4. | Cita informācija | MK noteikumu punktu regulējums attiecībā uz reģistrāciju ārpussavienības režīma un savienības režīma reģistrā stājas spēkā 2014.gada 1.oktobrī. Savukārt MK noteikumi Nr. 897, kuros šobrīd iekļauts regulējums attiecībā uz elektronisko pakalpojumu sniegšanu Eiropas Savienības teritorijā, spēku zaudēs ar 2015.gada 1.janvāri. Līdz ar to laika periodā no 2014.gada 1.oktobra līdz 2014.gada 31.decembrim būs piemērojams gan MK noteikumu Nr. 897 regulējums gan MK noteikumu minētais regulējums.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektātiesiskais regulējums skar:1. PVN maksātājus, kas sniedz elektronisko sakaru, apraides un elektroniski sniegtos pakalpojumus;
2. trešās valsts vai trešās teritorijas un citas dalībvalsts personas, kas izvēlas reģistrēties VID kā elektronisko sakaru, apraides un elektroniski sniegto pakalpojumu sniedzējs Eiropas Savienības teritorijā;
3. PVN maksātājus -juridiskās personas-, kuriem ir pasludināts maksātnespējas process;
4. PVN maksātājus, kuriem jāveic priekšnodokļa korekcija, ja preču zudumu vērtība pārsniedz saskaņā ar uzņēmumu ienākuma nodokļa un iedzīvotāju ienākuma nodokļa normatīvajiem aktiem plānoto zudumu apjomu.

Noteikumu projektā tiesiskais regulējums ietekmē arī VID. |
| 2. | Tiesiskā regulējuma ietekme uz tautsaimniecību un administratīvo slogu | Pēc VID sniegtajiem datiem, balstoties uz NACE kodiem, ir konstatēts, ka Latvijā ir 3653 komersanti (pēc situācijas uz 2014.gada 27.maiju), kas sniedz elektronisko sakaru, apraides un elektroniski sniegtos pakalpojumus. Tomēr, ņemot vērā, ka PVN likuma 1401.pantā minētā savienības režīma izmantošana nav obligāta, šobrīd nav iespējams precīzi noteikt to komersantu skaitu, kuri vēlētos izmantot šo režīmu. Tāpat nevar noteikt PVN maksātāju, kas neveic saimniecisko darbību Eiropas Savienībā, skaitu, kuri vēlēsies sākt darboties Eiropas Savienības teritorijā kā PVN maksātāji, izmantojot ārpussavienības režīmu. Bez tam nav iespējams noteikt to citas dalībvalsts PVN maksātāju skaitu, kas sniedz elektronisko sakaru, apraides un elektroniski sniegtos pakalpojumus, un kas neizmantos savienības režīmu, proti, kas reģistrēsies VID PVN maksātāju reģistrā, pamatojoties uz MK noteikumu 3.pielikumu. Ar MK noteikumu projektu tiek noteikta skaidra un vienota kārtība iesnieguma reģistrācijai VID PVN maksātāju reģistrā (MK noteikumu 2. pielikums) aizpilde PVN maksātājiem - juridiskām personām -, kuriem pasludināts maksātnespējas process, ja tie vēlas reģistrēties VID PVN maksātāju reģistrā. Ar MK noteikumu projektu tiek precizētas iesniegumu veidlapas reģistrācijai VID PVN maksātāju reģistrā (MK noteikumu 2., 3. un 4.pielikums), radot iespēju PVN maksātājam atzīmēt, ka tas lēmumu par reģistrāciju VID PVN maksātāju reģistrā vēlas saņemt, izmantojot VID Elektroniskās deklarēšanas sistēmu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Noteikumu projekta regulējumu attiecībā uz kārtību, kādā PVN maksātāju ārpussavienības režīma un savienības režīma reģistrā un kārtību, kādā PVN maksātāju izslēdz no šā reģistra, jāpiemēro kopā ar Padomes regulas Nr. 282/2011 regulējumu un tās grozījumiem attiecībā uz īpašiem režīmiem PVN maksātājiem, kas sniedz elektronisko sakaru, apraides un elektroniski sniegtos pakalpojumus personai, kura nav PVN maksātājs. Tā kā dalībvalstu starpā jāveic informācijas apmaiņa saistībā ar reģistrēšanos ārpussavienības režīma un savienības režīma izmantošanai, lai būtiski nepalielinātu administratīvo slogu gan PVN maksātājiem gan nodokļu administrācijām, PVN maksātājiem būtu jāņem vērā arī Komisijas Īstenošanas Regulā (ES) Nr. 815/2012 noteikto attiecībā uz reģistrēšanos šiem īpašajiem režīmiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |
| --- |
|  |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Pamatojoties uz VID sniegto informāciju, paredzams, ka saistībā ar regulējuma ieviešanu attiecībā uz PVN maksātāju reģistrēšanos ārpussavienības režīma un savienības režīma izmantošanai radīsies izdevumisistēmu aktualizēšanai un darbības nodrošināšanai, kas tiks segti no VID izpildāmajā valsts budžeta programmā 33.00.00 „Valsts ieņēmumu un muitas politikas nodrošināšana” 2014.gadam plānotiem valsts budžeta līdzekļiem, un papildus finansējums šim mērķim netiks pieprasīts. Šie izdevumi kopā ir EUR 435 124, tai skaitā:1. programmatūras prasību specificēšana EUR 75 444;
2. programmatūras prasību projektējums EUR 117 903;
3. programmatūras izstrāde un ieviešana EUR 241 777.
 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Normatīvajiem aktiem, kas vajadzīgi, lai izpildītu Direktīvas 2008/8/EK 5.panta prasības, jāstājas spēkā 2015.gada 1.janvārī, izņemot regulējumu attiecībā uz iespēju iesniegt iesniegumu reģistrācijai īpašo režīmu izmantošanai, kā arī attiecībā uz kārtību, kādā Valsts ieņēmumu dienests reģistrē PVN maksātāju kā elektronisko sakaru, apraides vai elektronisko sniegto pakalpojumu sniedzēju Eiropas Savienības teritorijā, kurš stājas spēkā ar 2014.gada 1.oktobri, un izriet no Padomes regulas Nr.967/2012.Tā kā Direktīvas 2008/8/EK 5.pants jāpiemēro kopā ar Regulas Nr. 967/2012 regulējumu attiecībā uz īpašiem režīmiem PVN maksātājiem, kas sniedz elektronisko sakaru, apraides un elektroniski sniegtos pakalpojumus personai, kura nav PVN maksātājs, nepieciešams MK noteikumos noteikt regulējumu, kas skar atsevišķas šīs regulas normas. Attiecībā uz iesnieguma iesniegšanu reģistrācijai īpašo režīmu izmantošanai PVN maksātājiem jāņem vērā Komisijas Īstenošanas Regulā (ES) Nr. 815/2012 noteikto, tādējādi attiecīgi MK noteikumos noteikts regulējums, kas izriet no šīs regulas I pielikuma. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2008.gada 12.februāra direktīvas 2008/8/EK, ar ko groza Direktīvu 2006/112/EK attiecībā uz pakalpojumu sniegšanas vietu, 5.pants.Padomes 2012. gada 9. oktobra regulas (ES) Nr.967/2012, ar ko Īstenošanas regulu (ES) Nr. 282/2011 groza attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas.Komisijas Īstenošanas Regula (ES) Nr. 815/2012 (2012. gada 13. septembris), ar ko nosaka sīki izstrādātus piemērošanas noteikumus Padomes Regulai (ES) Nr. 904/2010 attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav PVN maksātājas. |
| A | B | C | D |
| Direktīvas 2008/8/EK, ar ko groza Direktīvu 2006/112/EK attiecībā uz pakalpojumu sniegšanas vietu 5.pants |
| 5.panta 5.punkts |  | Nav ieviests tādēļ, ka arī Padomes 2006.gada 28.novembra direktīvas 2006/112/EK par kopējo PVN sistēmu 206.panta 1.punkta otrajā daļā paredzētā izvēles iespēja nav pārņemta Latvijas normatīvajos aktos PVN jomā | Šī norma attiecas uz regulējumu, kas paredz dalībvalstīm izvēles iespēju |
| 5.panta 11.punkts par Direktīvas 2006/112/EK 361. panta 1.punktu | 194.1 punkts | Ieviests pilnībā | Noteikumu projekts neparedz stingrākas prasības |
| 5.panta 11.punkts par Direktīvas 2006/112/EK 363. pantu | 194.7 punkts | Ieviests pilnībā | Noteikumu projekts neparedz stingrākas prasības |
| 5.panta 15.punkts par Direktīvas 2006/112/EK 369.e pantu  | 194.7 punkts | Ieviests pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Padomes 2012. gada 9. oktobra regulas (ES) Nr.967/2012, ar ko Īstenošanas regulu (ES) Nr. 282/2011 groza attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas. |
| A | B | C | D |
| 57.d pants | 194.4 punkts | Ieviests pilnībā | Noteikumu projekts neparedz stingrākas prasības |
| 57.f pants | 194.7 6.apakšpunkts | Ieviests pilnībā | Noteikumu projekts neparedz stingrākas prasības |
| 58.b pants | 194.7 5.apakšpunkts | Ieviests pilnībā | Noteikumu projekts neparedz stingrākas prasības |
| 57.g pants | 194.7 2.apakšpunkts un 194.9 punkts | Ieviests pilnībā | Noteikumu projekts neparedz stingrākas prasības |
| 58. pants | 194.9 punkts | Ieviests pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Komisijas Īstenošanas Regula (ES) Nr. 815/2012 (2012. gada 13. septembris), ar ko nosaka sīki izstrādātus piemērošanas noteikumus Padomes Regulai (ES) Nr. 904/2010 attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav PVN maksātājas |
| A | B | C | D |
| I pielikums | 194.1 punkts | Ieviests pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, lūdzot nevalstiskā sektora pārstāvjiem izteikt savus viedokļus. |
| 2. | Sabiedrības līdzdalība projekta izstrādē | Noteikumu projekts pirms tā izsludināšanas Valsts sekretāru sanāksmē tika nosūtīts viedokļa izteikšanai Latvijas Nodokļu konsultantu asociācijai, Latvijas Nodokļu maksātāju tiesību asociācijai, biedrībai „Latvijas Tirdzniecības un rūpniecības kamera”, Latvijas Komercbanku asociācijai, Latvijas Darba devēju konfederācijai un Latvijas Pašvaldību savienībai. |
| 3. | Sabiedrības līdzdalības rezultāti | Nevalstiskā sektora pārstāvji nav izteikuši iebildumus par noteikumu projektu. Izteiktais priekšlikums par noteikumu projektu ir izvērtēts un apspriests ar priekšlikuma sniedzēju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Netiek radīta jauna pārvaldes funkcija un jauna institūcija, kā arī esošu institūciju likvidācija vai reorga­nizācija. |
| 3. | Cita informācija | Nav |

Finanšu ministra p.i. -

iekšlietu ministrs R. Kozlovskis

29.07.2014. 11:15

3362

T.Jacuka

Finanšu ministrijas

Netiešo nodokļu departamenta

Pievienotās vērtības nodokļa

nodaļas vadītāja vietniece

67095514, Tatjana.Jacuka@fm.gov.lv